EkBass/fiwiki-20250220-pages-articles huggingface dataset:
Liberaalidemokraattinen puolue

Liberaalidemokraattisen puolueen nimellä toimii useita poliittisia puolueita: * Euroopan liberaalidemokraattinen puolue (ALDE) * Liberaalidemokraattinen puolue, Japani * Liberaalidemokraattinen puolue, Moldova * Liberaalidemokraattinen puolue, Pohjois-Makedonia * Liberaalidemokraattinen puolue, Saksa * Liberaalidemokraattinen puolue, Venäjä * Liberaalidemokraattinen puolue, Viro (1990–1994) * Liberaalidemokraattinen puolue, Yhdistynyt kuningaskunta == Katso myös == *Liberaali demokratia * Liberaalinen Kansanpuolue * Liberaalipuolue * Liberaalit
Tauno Suontausta

Tauno Erland Suontausta (18. helmikuuta 1907 Turku - 7\. marraskuuta 1974 Helsinki) oli suomalainen hallintoneuvos ja oikeusoppinut. Suontausta oli Helsingin yliopiston kansainvälisen oikeuden dosentti 1948–1958. SDP:tä edustanut Suontausta oli oikeusministerinä Fagerholmin I hallituksessa 1948–1950 ja Suomen vakuutusyhtiöiden keskusliiton toimitusjohtajana 1955–1972. Suontaustalla oli merkittävä taustavaikuttajan asema presidentti Paasikiven lainopillisena neuvonantajana esim. käsiteltäessä Stalinin tekemää YYA-sopimusehdotusta kevättalvella 1948. Hän oli Suomen YYA- neuvotteluvaltuuskunnan pääsihteerinä Moskovassa maalis-huhtikuussa 1948. Hänen veljensä Yrjö Suontausta oli vuodesta 1947 Korkeimman oikeuden jäsen ja vuosina 1945–1947 edistyspuolueen kansanedustaja. == Lähteet == * === Viitteet === Luokka:Suomen oikeusministerit Luokka:Suomalaiset juristit Luokka:Suomen Sosialidemokraattisen Puolueen poliitikot Luokka:Vuonna 1907 syntyneet Luokka:Vuonna 1974 kuolleet
Richard Wilbur

Richard Purdy Wilbur (1. maaliskuuta 1921 New York, New York – 14. lokakuuta 2017 Belmont, Massachusetts) oli yhdysvaltalainen runoilija. Wilbur syntyi New Yorkissa. Hän opiskeli Amherst Collegessa ja Harvardin yliopistossa. Valmistuttuaan Amherstista vuonna 1942 hän palveli vuosina 1943–1945 toisessa maailmansodassa. Sen jälkeen hän opetti vuosikymmeniä Wesleyan Universityssä ja Smith Collegessa. Wilbur julkaisi ensimmäisen runonsa jo 8-vuotiaana John Martin’s Magazinessa. Hänen ensimmäinen kokoelmansa The Beautiful Changes and Other Poems julkaistiin vuonna 1947. Hän voitti kokoelmallaan Things of This World vuonna 1957 sekä Pulitzerin että National Book Awardin. Myöhemmällä urallaan Wilbur sai mm. toisen Pulitzerin (1989) ja Ruth Lillyn runopalkinnon (2006). Hänelle myönnettiin National Medal of Arts vuonna 1994.http://www.nea.gov/honors/medals/medalists_year.html == Lähteet == Luokka:Yhdysvaltalaiset runoilijat Luokka:Kirjallisuuden Pulitzer-palkinnon saaneet Luokka:Vuonna 1921 syntyneet Luokka:Vuonna 2017 kuolleet
Rakkauden kaksoiskäsky

Rakkauden kaksoiskäsky on kristillinen termi, jolla tarkoitetaan Jeesuksen Matteuksen ja Markuksen evankeliumeissa esittämää käskyä rakastaa Jumalaa yli kaiken ja lähimmäistä kuin omaa itseä. Kokonaisuudessaan raamatunkohta kuuluu Jeesuksen ensimmäinen käsky on Viidennestä Mooseksen kirjasta, toinen Kolmannesta Mooseksen kirjasta. Käskyn katsotaan useimmissa kristinuskon muodoissa muodostavan kristillisen etiikan perustan. ==Lähteet== ==Aiheesta muualla== *Raamattu.uskonkirjat.net: Rakkauden kaksoiskäsky, Matt 22 Luokka:Kristillinen etiikka Luokka:Rakkaus
Wilson Harris

Wilson Harris (24. maaliskuuta 1921 – 8. maaliskuuta 2018Guyanese literary giant, Sir Wilson Harris, dies) oli guyanalainen kirjailija. Hän aloitti runoilijana, mutta sai sittemmin mainetta romaaneillaan ja esseistinä. Hän on julkaissut myös novelleja. Harris syntyi New Amsterdamissa. Hän opiskeli Queen's Collegessa, Georgetownissa. Harris saapui Englantiin vuonna 1959 ja julkaisi ensimmäisen romaaninsa, Palace of the Peacockin, vuonna 1960. Hänen myöhempiin romaaneihinsa lukeutuvat muun muassa The Eye of the Scarecrow (1965) sekä Jim Jonesin johtaman Kansan Temppeli -lahkon joukkoitsemurhaan pohjautuva Jonestown (1996). Harris nimettiin vuonna 1984 Länsi-Intian yliopiston ja vuonna 2001 Liègen yliopiston kunniatohtoriksi. ==Lähteet== Luokka:Guyanalaiset kirjailijat Luokka:Vuonna 1921 syntyneet Luokka:Vuonna 2018 kuolleet
Keski-Bosnian kantoni

Keski-Bosnian kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee nimensä mukaisesti Bosnia ja Hertsegovinan keskiosassa ja rajautuu Serbitasavaltaan sekä Zenica-Doboj’n kantoniin, Sarajevon kantoniin, Hertsegovina-Neretvan kantoniin ja Kantoni 10:een. Keski-Bosnian kantonin pinta-ala on 3 189 neliökilometriä ja siellä on 273 149 asukasta (vuonna 2013). Kantoni jakautuu 12 kuntaan: Bugojno, Busovača, Dobretići, Donji Vakuf, Fojnica, Gornji Vakuf- Uskoplje, Jajce, Kiseljak, Kreševo, Novi Travnik, Travnik ja Vitez. Pääkaupunkina toimii Travnik. Kantoni on bosniakkienemmistöinen. Suurin vähemmistö on kroaatit. == Lähteet == == Aiheesta muualla == Luokka:Bosnia ja Hertsegovinan federaation kantonit
Una-Sanan kantoni

Una-Sanan kantoni () on yksi Bosnia ja Hertsegovinan valtioon kuuluvan Bosnia- Hertsegovinan federaation kymmenestä kantonista. Se sijaitsee Bosnia ja Hertsegovinan luoteiskulmassa Kroatian rajalla. Idässä se rajautuu Bosnian serbitasavaltaan ja etelässä Kantoni 10:een. Una-Sanan kantonin pinta-ala on 4 125 neliökilometriä ja siellä on 299 343 asukasta (vuonna 2013). Kantoni jakautuu kahdeksaan kuntaan: Bihać, Bosanska Krupa, Bosanski Petrovac, Bužim, Cazin, Ključ, Sanski Most ja Velika Kladuša. Pääkaupunkina toimii Bihać. Kantoni on saanut nimensä Una- ja Sanajoilta. Kantoni on bosniakkienemmistöinen. Pääosa serbivähemmistöstä elää Bosanski Petrovacin kunnassa. Una-Sana on Kroatian ympäröimä ja koska molemmat maat ovat kuuluneet Jugoslaviaan, tärkeät liikennereitit Zagrebista Adrianmeren rannikolle kulkevat kantonin kautta, kuten Bosanska Novi–Bihać–Knin-rautatie. == Lähteet == == Aiheesta muualla == Luokka:Bosnia ja Hertsegovinan federaation kantonit
Frank Lautenberg

Frank Raleigh Lautenberg (23. tammikuuta 1924 – 3. kesäkuuta 2013) oli yhdysvaltalainen liikemies ja demokraattisen puolueen poliitikko. Hän toimi Yhdysvaltain senaattorina New Jerseystä vuosina 1982–2001 ja jälleen vuodesta 2003 kuolemaansa asti. Lautenberg oli juutalainen. Hänen vanhempansa olivat Venäjän ja Puolan juutalaisia. Lautenbergiltä on ensimmäisestä avioliitostaan neljä lasta. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset liikemiehet Luokka:Vuonna 1924 syntyneet Luokka:Vuonna 2013 kuolleet
Hertsegovina-Neretvan kantoni

Hertsegovina-Neretvan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan eteläosassa ja rajautuu Serbitasavaltaan, Sarajevon, Keski-Bosnian ja Länsi-Hertsegovinan kantoneihin, Kantoni 10:een sekä Adrianmereen ja Kroatiaan. Hertsegovina-Neretvan kantonin pinta-ala on 4 401 neliökilometriä ja siellä on 236 278 asukasta (vuonna 2013). Kantoni jakautuu yhdeksään kuntaan: Čapljina, Čitluk, Jablanica, Konjic, Mostar, Neum, Prozor- Rama, Ravno ja Stolac. Pääkaupunkina toimii Mostar. Hertsegovina-Neretva on ainoa kantoni, josta on yhteys merelle. Neumin kaupungissa (2 000 as.) on 26 km rantaviivaa. Neretva virtaa Konjicin, Jablanican, Mostarin ja Čapljinan kautta ennen laskemistaan mereen Kroatian puolella. Kantonissa on myös suuria järviä, kuten Jablanicajärvi Jablanican kaupungin lähellä. == Lähteet == == Aiheesta muualla == Luokka:Bosnia ja Hertsegovinan federaation kantonit
Tuzlan kantoni

Tuzlan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan koillisosassa ja rajautuu Serbitasavaltaan, Brčkon piirikuntaan ja Zenica-Doboj’n kantoniin. Tuzlan kantonin pinta-ala on 2 649 neliökilometriä ja siellä on 477 278 asukasta (vuonna 2013). Kantoni jakautuu 13 kuntaan: Banovići, Čelić, Doboj Istok, Gradačac, Gračanica, Kladanj, Kalesija, Lukavac, Sapna, Srebrenik, Teočak, Tuzla ja Živinice. Pääkaupunkina toimii Tuzla. Enemmistönä ovat bosniakit (60 %), seuraavaksi eniten on serbejä (29 %) ja kroaatteja (9 %). Serbejä asuu enimmäkseen Tuzlassa, kroaatteja lisäksi Živinicessa ja Srebrenikissä. == Lähteet == == Aiheesta muualla == Luokka:Bosnia ja Hertsegovinan federaation kantonit
Reformipuolue

Reformipuolue voi tarkoittaa muun muassa seuraavia puolueita: *Reformoitu puolue (Alankomaat) *Yhdysvaltain reformipuolue *Viron reformipuolue *Islannin Reformipuolue *Zatlersin Reformipuolue (Latvia)
Aki Månsson

Aki Månsson (s. 1976 Helsinki) on suomalainen kuvataiteilija, kuvittaja ja sarjakuvapiirtäjä. Hänen tuotoksiaan ovat Z-lehden vuosina 2002 ja 2006 julkaisemat Ei niin hullunkuriset perheet -pelikortit. Månssonin sarjakuvia on julkaistu muun muassa Z-lehdessä 1998–2005, Pienessä kurpitsassa, Tursaassa ja Vacuumissa. ==Lähteet== ==Aiheesta muualla== * Aki Månssonin kotisivut Luokka:Suomalaiset kuvittajat Luokka:Suomalaiset sarjakuvantekijät Luokka:Vuonna 1976 syntyneet Luokka:Elävät henkilöt
M. R. Štefánikin lentoasema

M. R. Štefánikin lentoasema eli Bratislavan lentoasema (; ) on kansainvälinen lentoasema Slovakiassa yhdeksän kilometriä Bratislavasta koilliseen. Se on Slovakian suurin kansainvälisen liikenteen lentoasema. Bratislavan lentoasema on profiloitunut erityisesti halpalentokentäksi, ja Wienin lentoasema toimii täyden palvelun lentokenttänä. == Liikenne == Lentoasemalla on kaksi kiitotietä (04/22 ja 13/31), joiden pituudet ovat 2 900 ja 3 190 metriä. Kiitotiet kunnostettiin 1980-luvulla. Lentoaseman kapasiteetti on noin kaksi miljoonaa matkustajaa. Vuonna 2006 kentän kautta kulki 1 937 642 matkustajaa. Lentoaseman matkustajaliikenne on viime vuosina hieman hiljentynyt, sillä läheinen Wienin kansainvälinen lentoasema sijaitsee ainoastaan 55 kilometrin päässä. Nykyisin Wienin lentoasema on keskittynyt enemmän normaaliin lentoliikenteeseen ja Bratislava hoitaa halpalentoliikenteen. Suosituimmat kohteet Bratislavasta ovat Praha, Pariisi, Lontoo, Košice, Amsterdam, Moskova ja München. Lentoyhtiöistä suurin on SkyEurope, joka kuljettaa 48 prosenttia lentoaseman matkustajista. Muut ovat Slovak Airlines (19 %), Czech Airlines (9,7 %), Austrian Airlines (4,5 %) ja Air Slovakia (5 %). Lentoasemalla on kaksi terminaalia. Lähtevien lentojen terminaali on vuonna 1971 valmistunut terminaali A, saapuvien 1994 valmistunut terminaali B. 1990-luvulla valmistui B-terminaalin lisäksi uusi lennonjohtotorni. == Sijainti == Lentoasema sijaitsee yhdeksän kilometrin päässä Bratislavasta, jonka päärautatieasemalle pääsee lentoasemalta lähiliikenteen bussilla 61. Monet yhdysbussit kuljettavat matkustajia kentältä myös Wieniin. == Lentoyhtiöt ja kohteet == *Air Slovakia (Amritsar, Birmingham, Köln/Bonn, Kuwait, Tel Aviv) *Czech Airlines (Praha) *Lufthansa **Lufthansa Regional ***Air Dolomitin operoimana (München) ***Augsburg Airwaysin operoimana (München) ***Lufthansa CityLinen operoimana (München) *Ryanair (Bremen (25.9.2007 alkaen), Dublin, Frankfurt-Hahn, Lontoo- Stansted, Milano-Orio al Serio, Nottingham/East Midlands) == Lähteet == == Aiheesta muualla == * Bratislavan lentoaseman virallinen sivusto Luokka:Bratislavan rakennukset ja rakennelmat Luokka:Bratislavan liikenne Luokka:Slovakian lentoasemat
Barbara Billingsley

pienoiskuva|Barbara Billingsley vuonna 1958. Barbara Billingsley (s. Barbara Lillian Combes; 22. joulukuuta 1915 – 16. lokakuuta 2010) oli yhdysvaltalainen näyttelijä. Billingsley syntyi Los Angelesissa. Hänellä oli rooli mm. June Cleaverina tilannekomediassa Leave It to Beaver. Oltuaan pitkään poissa julkisuudesta hän esiintyi vuonna 1980 elokuvassa Hei, me lennetään!. Billingsley toimi myös ääninäyttelijänä sarjassa Pikkumuppetit, jota näytettiin vuosina 1984–1991. Hän kuoli 94-vuotiaana Kalifornian Santa Monicassa. == Aiheesta muualla == Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 2010 kuolleet
Zenica-Doboj’n kantoni

Zenica-Doboj’n kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan keskiosassa ja rajautuu Serbitasavaltaan, Tuzlan kantoniin, Sarajevon kantoniin ja Keski-Bosnian kantoniin. Zenica-Doboj’n kantonin pinta-ala on 3 415 neliökilometriä ja siellä on 385 067 asukasta (vuonna 2013). Kantoni jakautuu 12 kuntaan: Breza, Doboj Jug, Kakanj, Maglaj, Olovo, Tešanj, Usora, Vareš, Visoko, Zavidovići, Zenica ja Žepče. Pääkaupunkina toimii Zenica. Toinen kantonin nimessä mainittu kaupunki Doboj jäi Serbitasavallan puolelle, vaikka osa entistä kuntaa sijaitseekin federaation puolella. Enemmistönä kantonissa ovat bosniakit (83 %), seuraavaksi eniten on kroaatteja (13 %) ja serbejä (2,5 %). == Lähteet == == Aiheesta muualla == Luokka:Bosnia ja Hertsegovinan federaation kantonit
Bosnian Podrinjen kantoni

Bosnian Podrinjen kantoni Goražde (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan itäosassa ja rajautuu Serbitasavaltaan ja Sarajevon kantoniin. Bosnian Podrinjen kantonin pinta-ala on 505 neliökilometriä ja siellä on 25 336 asukasta (vuonna 2013). Kantoni jakautuu kolmeen kuntaan: Foča-Ustikolina, Goražde ja Pale-Prača. Pääkaupunkina toimii Goražde. Enemmistönä kantonissa ovat bosniakit (98,6 %). Podrinje on Drinajoen laaksoa Serbian ja Bosnia ja Hertsegovinan alueella. Bosnia ja Hertsegovinassa suurin osa siitä sijaitsee Serbitasavallan alueella. == Lähteet == == Aiheesta muualla == Luokka:Bosnia ja Hertsegovinan federaation kantonit
Posavinan kantoni

Posavinan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan pohjoisosassa Kroatian rajalla Savajoen varrella. Se koostuu kahdesta federaation eksklaavista ja on pinta-alaltaan federaation kantoneista pienin. Kroatian lisäksi kantoni rajautuu Serbitasavaltaan ja Brčkon piirikuntaan. Posavinan kantonin pinta-ala on 325 neliökilometriä ja siellä on 48 089 asukasta (vuonna 2013). Kantoni jakautuu kolmeen kuntaan: Domaljevac- Šamac, Odžak ja Orašje. Pääkaupunkina toimii Orašje. Kantonissa enemmistönä ovat kroaatit (77,3 %). Posavina on Savan laaksoa merkitsevä slaavilainen nimi. Historiallisesti Posavinaksi kutsuttu alue jatkuu Serbitasavaltaan ja Kroatian puolelle, joten kantonia kutsutaan joskus Bosnian Posavinaksi. Tasainen jokilaakso on hyvää maanviljelysaluetta. == Lähteet == == Aiheesta muualla == Luokka:Bosnia ja Hertsegovinan federaation kantonit
Daniel DeSanto

Daniel DeSanto (s. 6. maaliskuuta 1980) on kanadalainen näyttelijä, joka tuli tunnetuksi televisiosarjasta Pelottaako? sekä elokuvasta Mean Girls.CH Interviews: Daniel DeSanto CollegeHumor 14.3.2007 Viitattu 16.8.2009 DeSanto kävi Martingrove Collegiate Institute High schoolissa, josta hän valmistui vuonna 1999. Tämän jälkeen DeSanto siirtyi opiskelemaan television pariin Ryerson Polytechnical yliopistoon. == Valikoima rooleja == *XIII (2008) *Gooby (2008) *Beyblade: The Movie (2005) (ääni) *Mean Girls (2004) *Spies-tytöt (2004) (ääni) *Beyblade G-Revolution (2004–2005) (ääni) *Beyblade V-Force (2003–2004) (ääni) *Beyblade (2002–2003) (ääni) *Braceface (2001–2003) (ääni) *Pelottaako? (1994–1999) *Taikabussi (1994–1997) *Mafiakokelas (1990) ==Lähteet== Luokka:Lapsinäyttelijät Luokka:Kanadalaiset televisionäyttelijät Luokka:Videopelien ääninäyttelijät Luokka:Kanadanitalialaiset Luokka:Vuonna 1980 syntyneet Luokka:Elävät henkilöt
Länsi-Hertsegovinan kantoni

Länsi-Hertsegovinan kantoni (, , ) on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan eteläosassa ja rajautuu Hertsegovina-Neretvan kantoniin, Kantoni 10:een ja Kroatiaan. Länsi-Hertsegovinan kantonin pinta-ala on 1 362 neliökilometriä ja siellä on 97 893 asukasta (vuonna 2013). Kantoni jakautuu neljään kuntaan: Grude, Ljubuški, Posušje ja Široki Brijeg. Pääkaupunkina toimii Široki Brijeg. Enemmistönä kantonissa ovat kroaatit. == Lähteet == == Aiheesta muualla == Luokka:Bosnia ja Hertsegovinan federaation kantonit
Sune Jungar

Sune Harald Jungar (s. 8. lokakuuta 1936 Jepua) on suomalainen historiantutkija ja Åbo Akademin pohjoismaisen historian professori emeritus (1976–1999). Jungar on tutkinut Venäjän ja Neuvostoliiton suhteita Pohjoismaihin. ==Julkaisut== * Finländare i Ryssland: Utflyttningen till Ryssland 1809–1917. En förstudie kring källmaterial och problematik. Åbo akademi, 1972. * Från Åbo till Ryssland: En studie i urban befolkningsrörlighet 1850–1890. Åbo akademi, 1974. * Grannar i gluggen: Fyrkanter om Finland, Sovjetunionen och de tu. [Åbo akademi], 1986. * Ryssland och den svensk-norska unionens upplösning: Tsardiplomati och rysk-finländsk pressopinion kring unionsupplösningen från 1880 till 1905. Åbo akademi, 1969. * Skandinaviska företag i Sovjetunionen: Sovjetisk koncessionspolitik på 1920-talet. Åbo akademi, 1974. * Det vetenskapligt-tekniska samarbetet mellan Sovietunionen och Finland. Ulkopoliittinen instituutti, 1966. * Jungar, Brita- Stina – Jungar, Sune (toim.): Lycklig Du som vet en visa: Åbolands Sång- och Musikförbund 75 år. Åbolands sång- och musikförbund, 1997. ==Lähteet== * ===Viitteet=== Luokka:Åbo Akademin professorit Luokka:Vuonna 1936 syntyneet Luokka:Elävät henkilöt Luokka:Suomalaiset professorit
Kantoni 10

Kantoni 10 (, , ) tai Hertseg-Bosnian kantoni () on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan länsiosassa ja rajautuu Serbitasavaltaan, Una-Sanan, Keski-Bosnian, Hertsegovina-Neretvan ja Länsi- Hertsegovinan kantoneihin sekä Kroatiaan. Kantoni 10:n pinta-ala on 4 934 neliökilometriä ja siellä on 90 727 asukasta (vuonna 2013). Kantoni jakautuu kuuteen kuntaan: Bosansko Grahovo, Drvar, Glamoč, Kupres, Livno ja Tomislavgrad. Kantonin pääkaupunkeina toimivat Livno ja Tomislavgrad. Paikallishallitus käyttää kantonista nimeä Hercegbosanska županija, mikä viittaa Bosnian kroaattien Jugoslavian hajoamissotien aikaiseen laillisuudeltaan kyseenalaiseen Hertseg-Bosnian valtiomuodostelmaan. Tämä vuoksi siitä on käytetty eri nimiä kuten Länsi-Bosnian kantoni (Западнобосански кантон) tai Livnon kantoni (Livanjski kanton). Federaation perustuslaillinen oikeus tuomitsi paikallishallituksen nimen olevan perustuslain vastainen. Oikeus on lisäksi kieltänyt kantonin perustuslaissa määritellyn lipun ja vaakunan. Ustavni sud Federacije Bosne i Hercegovine, na osnovu člana IV. C. 10 (2) b) Ustava Federacije Bosne i Hercegovine i čl. 13, 18, 28. i 29. Zakona o postupku pred Ustavnim sudom Federcije Bosne i Hercegovine ("Službene novine Federacije BiH", broj 6/95), na sjednicama održanim 20. novembra 1997. i 19. februara 1998. godine == Lähteet == == Aiheesta muualla == Luokka:Bosnia ja Hertsegovinan federaation kantonit
Heikki Solin

Heikki Lauri Abel Solin (s. ) on suomalainen antiikintutkija ja Helsingin yliopiston latinalaisen filologian emeritusprofessori. Roomalaiseen epigrafiikkaan ja antiikin onomastiikkaan erikoistunut Solin oli Suomen Rooman-instituutin johtajana 1976–1979 ja Helsingin yliopiston klassillisen filologian (latinalaisen filologian) professorina 1985–2003. Hän oli vierailevana professorina Heidelbergissä vuosina 1981–1983, Hampurissa vuonna 1990 ja Oxfordissa vuonna 1994 (British Academy Visiting Professor). Professori Solin on ollut Suomalaisen Tiedeakatemian jäsen vuodesta 1983 ja Academia Europæan jäsen vuodesta 1989. == Teoksia == * Zur Datierung ältester lateinischer Inschriften, Göttingen 1969. * Graffiti del Palatino I-II, raccolti ed editi sotto la direzione di Veikko Väänänen, Helsinki 1966–1970 (toinen tekijä: Paavo Castrén). * Beiträge zur Kenntnis der griechischen Personennamen in Rom, Helsinki 1971. * Epigraphische Untersuchungen in Rom und Umgebung, Helsinki 1975. * Zu altchristlichen Inschriften, Göttingen 1977. * Graffiti dei mitrei di Roma, Leiden 1979. * Zu lukanischen Inschriften, Helsinki 1981. * Die griechischen Personennamen in Rom: Ein Namenbuch, Berlin – New York 1982. * Repertorium nominum gentilium et cognominum Latinorum, Hildesheim 1988 (toinen tekijä: Olli Salomies) * Namenpaare: Eine Studie zur römischen Namengebung, Helsinki 1990. * Namensgebung und Politik: Zu Namenswechsel und besonderen Vornamen römischer Senatoren, Wien 1995. * Studi storico-epigrafici sul Lazio antico, Roma 1996 (muut tekijät: Mika Kajava, Kalle Korhonen, Hannu Laaksonen ja Olli Salomies). * Die stadtrömischen Sklavennamen: Ein Namenbuch, Stuttgart 1996. * Analecta epigraphica, 1970–1997, Roma 1998. == Lähteet == == Aiheesta muualla == * Solinin kotisivu * Heikki Solin Tuhat-tutkimustietokannassa (tuhat.helsinki.fi) Luokka:Suomalaiset antiikintutkijat Luokka:Helsingin yliopiston professorit Luokka:Vuonna 1938 syntyneet Luokka:Elävät henkilöt Luokka:Tekstuaalitieteet Luokka:Suomalaiset professorit Luokka:Academia Europæan jäsenet
Ohtaharan oireyhtymä

Ohtaharan oireyhtymä on synnynnäinen neurologinen häiriö, johon kuuluu mm. epilepsiaa ja vaikeaa kehitysvammaisuutta. Ohtaharan oireyhtymä alkaa oireilla lapsen ensimmäisten elinkuukausien, monesti jopa ensimmäisten elinpäivien aikana, ja johtaa usein huomattavan ennenaikaiseen kuolemaan: monet menehtyvät jo kahden ensimmäisen elinvuotensa aikana.http://www.epilepsy.org.uk/info/ohtahara.html Ohtaharan oireyhtymä "löydettiin" vuonna 1976. Sairauden ei tiedetä olevan perinnöllinen. Oireyhtymää on havaittu esiintyvän jonkin verran enemmän pojilla kuin tytöillä.http://www.ninds.nih.gov/disorders/ohtahara/ohtahara.htm Ohtaharan oireyhtymä on hyvin harvinainen: on arvioitu, että noin 0,2 % kaikista epileptikkolapsista kärsii siitä.http://www.cafamily.org.uk/Direct/o115.html == Lähteet == Luokka:Oireyhtymät Luokka:Epilepsia Luokka:Kehitysvammaisuus
Jyri Vaahtera

Jyri Vaahtera (s. 27. syyskuuta 1959) on suomalainen antiikintutkija (filologi). Rooman tasavallan ajan valtiollisiin instituutioihin ja uskontoon sekä antiikin historiankirjoitukseen erikoistunut Vaahtera on toiminut Turun yliopiston antiikin kielten ja kulttuurin professorina vuodesta 2003 lähtien (ordinariuksena alkaen 2006). Vaahtera kirjoitti ylioppilaaksi vuonna 1978. Hän valmistui filosofian kandidaatiksi vuonna 1991 ja väitteli filosofian tohtoriksi Turun yliopistosta vuonna 2000. == Teoksia == * Artikkeli teoksessa Jyri Vaahtera (ed.), Senatus populusque Romanus. Studies in Roman Republican Legislation, Helsinki 1993 (muut tekijät: Kai Heikkilä, Unto Paananen, Kaj Sandberg ja Liisa Savunen). * Artikkeli teoksessa Jyri Vaahtera, Raija Vainio (eds.), Utriusque linguae peritus: Studia in honorem Toivo Viljamaa, Turku 1997. * Artikkeli teoksessa Christer Bruun (ed.), The Roman Middle Republic. Politics, Religion and Historiography, c. 400–133 BC. Papers from a Conference at the Institutum Romanum Finlandiae, September 11–12, 1998, Rome 2000. * Roman Augural Lore in Greek Historiography: A Study of the Theory and Terminology (Historia Einzelschriften 156), Stuttgart 2001. * Artikkeli teoksessa Tiina Hiekkalinna, Minna Seppänen (toim.), Philologia Classica. Lähteitä, lähestymistapoja ja metodeja, Turku 2010. * Artikkeli teoksessa Kalle Knaapi, Veli-Matti Rissanen, Minna Seppänen (toim.), Tullius noster. Kirjoituksia Cicerosta, Turku 2015. * Artikkeleita aikakauskirjoissa Arctos, Glotta ja Hermes. ==Lähteet== *C V R R I C V L V M V I T A E. Jyri Vaahtera, Turun yliopisto *Olli Salomies: Puheenjohtajan tervehdys. FOLIUM CLASSICUM, Nro 82, 18.9.2012 Luokka:Suomalaiset antiikintutkijat Luokka:Turun yliopiston professorit Luokka:Vuonna 1959 syntyneet Luokka:Elävät henkilöt Luokka:Suomalaiset professorit
Ryan O’Neal

Ryan O’Neal (20. huhtikuuta 1941 Los Angeles, Kalifornia – 8. joulukuuta 2023YLE: Peyton Placessa näytellyt Ryan O'Neal on kuollut) oli yhdysvaltalainen näyttelijä. O’Neal tuli tunnetuksi roolistaan Rodney Harringtonina Peyton Place -televisiosarjassa vuosina 1964–1969. Hän oli ehdokkaana miespääosan Oscarin saajaksi vuoden 1970 elokuvasta Rakkaustarina, joka toi O’Nealille myös parhaan näyttelijän Golden Globe -ehdokkuuden vuonna 1971. Golden Globe -ehdokkuuden musikaalien ja komedioiden sarjassa hänelle toi rooli elokuvassa Paperikuu vuonna 1974. Elokuvassa hänen vastanäyttelijänään oli oma tytär Tatum O’Neal. Hän näytteli Bones- televisiosarjassa yhden päähenkilön isää Max Keenania. Ryan O’Nealin taiteellisesti merkittävimpiin suorituksiin kuuluu nimirooli Stanley Kubrickin elokuvassa Barry Lyndon (1975). O’Neal oli naimisissa kaksi kertaa. Ensimmäisen vaimon, Joanna Mooren, kanssa hän sai kaksi lasta, Tatum ja Griffin O’Nealin. Toisen vaimon, Leigh Taylor-Youngin, kanssa hänellä oli poika, Patrick O’Neal. Molemmat liitot päättyivät avioeroon. O’Neal seurusteli noin 30 vuotta näyttelijä Farrah Fawcettin kanssa, ja heillä oli yhteinen poika. O'Nealilla oli riitaisat välit useiden lastensa kanssa, ja Patrickia lukuun ottamatta heillä kaikilla on ollut huumeongelmia. 2000-luvun alussa O’Neal sairastui krooniseen myelooiseen leukemiaan, joka saatiin lääkityksellä remissioon. O’Neal kuoli sydämen vajaatoimintaan 8. joulukuuta 2023. O’Neal ja Fawcett on haudattu vierekkäin. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1941 syntyneet Luokka:Vuonna 2023 kuolleet
Björn Forsén

Björn Forsén (s. 1963) on suomalainen historioitsija. Hän toimii Suomen Ateenan-instituutin johtajana vuodesta 2018. Hän on toiminut instituutin johtajana myös aiemmin vuosina 2004–2007. Forsén on historian dosentti ja yliopistonlehtori Helsingin yliopistossa sekä antiikin kulttuurin ja yhteiskunnan dosentti Lundin yliopistossa. Hän toimii Helsingin yliopiston historian vs. professorina, ja on toiminut vierailevana tutkijana mm. Cincinnatin, Harvardin ja Heidelbergin yliopistoissa. Forsén on tutkinut muun muassa antiikin ajan uskontohistoriaa, erityisesti Kreikan ja muun Välimeren seudun historiaa ja asutushistoriaa, kaupunkivaltioita Euroopassa antiikista 1800-luvulle saakka sekä Suomen ja Saksan suhteita maailmansotien välisenä aikana. Kreikassa Forsén on muun muassa suorittanut kaivauksia Arachamíteen (Arachamítai) Artemis Lykoatiksen pyhäkköalueella sekä johtanut Thesprotian Kokytós-joen laakson monitieteellistä tutkimushanketta. == Teoksia == * Lex Licinia Sextia de modo agrorum – Fiction or Reality?, Helsinki 1991. * (Toimittanut yhdessä Greg Stantonin kanssa) The Pnyx in the History of Athens. Proceedings of an International Colloquium Organised by the Finnish Institute at Athens, 7–9 October, 1994, Helsinki 1996. * Griechische Gliederweihungen, Helsinki 1996. * (Yhdessä Annette Forsénin kanssa) Saksan ja Suomen salainen sukellusveneyhteistyö (WSOY 1999, ruotsiksi Söderström 1999). * (Yhdessä Jeannette Forsénin kanssa) The Asea Valley Survey. An Arcadian Mountain Valley from the Palaeolithic Period until Modern Times, Stockholm 2003. * (Toimittanut yhdessä Erkki Sirosen kanssa) Kadonnut Kreikka - Suomalaisia matkakuvauksia ajalta ennen massaturismia (SKS 2005, ruotsiksi SLS 2005). * (Toimittanut) * (Toimittanut yhdessä Esko Tikkalan kanssa) * (Toimittanut yhdessä Néna Galanídoun ja Esko Tikkalan kanssa) * (Toimittanut) == Lähteet == Luokka:Elävät henkilöt Luokka:Suomalaiset antiikintutkijat Luokka:Suomalaiset historioitsijat Luokka:Vuonna 1963 syntyneet
Hannu Hirvikoski

Hannu Hirvikoski (3. marraskuuta 1942 Toholampi – 21. joulukuuta 2014 Helsinki) oli suomalainen kustantaja (Edico Oy) ja kirjailija. Hän oli päätoiminen kirjailija vuodesta 1987. Hirvikoski teki kirjailijavierailuja ja esiintyi kirjastoissa, kouluilla, erilaisissa oppilaitoksissa, yliopistoilla ja seurakunnissa Suomessa ja Ruotsissa. Hirvikosken työhuone oli vuosina 1990–2003 Helsingissä kirjailijatalo Villa Kivessä, jossa huone oli tutustumiskohteena muun muassa koululaisille ja kirjallisuuspiiriläisille. Vuodesta 2004 työhuone on ollut ”Kallion kirkon kupeessa”. Hannu Hirvikoski piti lukuisia esitelmiä ja kirjoitti lehtiartikkeleita Töölönrannan alueesta ja huviloiden historiasta. == Tuotanto == * * * * * * * * * * == Aiheesta muualla == * Edico Oy * Rutjanlinna: Arto Paasilinna seura ry:n kirjallisuuslehti * Hannu Hirvikoski Kirjasampo.fi:ssä Luokka:Suomalaiset kirjailijat Luokka:Suomalaiset kirjankustantajat Luokka:Vuonna 1942 syntyneet Luokka:Vuonna 2014 kuolleet
Mika Kajava

Mika Ilmari Kajava (s. 31. toukokuuta 1959 Kuopio)Kuka kukin on 2007, Otava 2006 on suomalainen antiikintutkija (filologi). Epigrafiikkaan ja onomastiikkaan erikoistunut Kajava, joka oli Suomen Rooman-instituutin johtajana 2003–2006, on toiminut Helsingin yliopiston Kreikan kielen ja kirjallisuuden professorina vuodesta 2005 lähtien. Hän on myös ollut Turun yliopiston antiikin kielten ja kulttuurin professuurin haltija vuosina 2002–2005. == Teoksia == * (Toimittanut yhdessä Heikki Solinin kanssa) Roman Eastern Policy and Other Studies in Roman History: Proceedings of a Colloquium at Tvärminne 2–3 October 1987, Helsinki 1990. * Roman Female Praenomina: Studies in the Nomenclature of Roman Women, Rome 1994. ==Lähteet== == Aiheesta muualla == * Kajavan kotisivu Luokka:Helsingin yliopiston professorit Luokka:Suomalaiset antiikintutkijat Luokka:Vuonna 1959 syntyneet Luokka:Elävät henkilöt Luokka:Suomalaiset professorit
Bayeux

Bayeux [] on kaupunki ja kunta Ranskassa, Calvadosin departementissa. Bayeux’ssa oli 14 961 asukasta vuoden 1999 väestönlaskennassa. Kunnan pinta- ala on seitsemän neliökilometriä. Se sijaitsee muutamia kilometrejä Englannin kanaalin rannalta. Kaupunki on saanut nimensä aluetta aikoinaan hallinneen kelttiläisheimo baiokassien mukaan. Toisen maailmansodan aikana se oli ensimmäisiä kaupunkeja, jotka vapautettiin Normandian maihinnousussa. Kaupunki tunnetaan parhaiten Bayeux’n seinävaatteesta, joka on edelleen nähtävänä kaupungissa Centre Guillaume le Conquérant -museossa. == Lähteet == Luokka:Ranskan kaupungit Luokka:Calvadosin kunnat
Marju Lauristin

Marju Lauristin (s. 7. huhtikuuta 1940 Tallinna) on virolainen journalisti, sosiaalidemokraattinen poliitikko ja Tarton yliopiston emeritaprofessori. Hän oli Viron sosiaalidemokraattisen puolueen ensimmäinen puheenjohtaja 1990–1995. == Elämä == Marju Lauristinin vanhemmat olivat Neuvosto-Viron alkuvaiheen näkyvät poliitikot Johannes Lauristin ja Olga Lauristin. Isäpuoli oli myös Neuvosto-Viron politiikan näkyvä hahmo Hendrik Allik ja velipuoli uudelleensyntyneen Viron politiikassakin toiminut Jaak Allik. Lauristin on väitellyt sosiologian tohtoriksi ja työskenteli neuvostoaikana Viron radiossa ja opetustehtävissä Tarton yliopistossa. Hän osallistui Viron itsenäisyysliikehdintään vuonna 1980 allekirjoittamalla ns. neljänkymmenen kirjeen. Monet kirjeen allekirjoittajista joutuivat vaikeuksiin ja Lauristinkin säilytti vain täpärästi kommunistisen puolueen jäsenyyden, minkä menettäminen olisi samalla tiennyt loppua hänen yliopistouralleen. Lauristin oli laulavan vallankumouksen keskeinen johtohahmo. Hänet valittiin Neuvostoliiton korkeimpaan neuvostoon vuonna 1989 sen ensimmäisissä ja viimeisissä suhteellisen vapaissa vaaleissa, ja myöhemmin Lauristin valittiin vielä Viron korkeimman neuvoston jäseneksi. Kommunistisen puolueen jäsenyydestä Lauristin luopui vuonna 1990 ollessaan perustamassa Sosiaalidemokraattista puoluetta. Hän hoiti sosiaaliministerin virkaa Mart Laarin hallituksessa vuosina 1992–1994. Ministerin tehtävien jälkeen Lauristin oli vielä Riigikogun jäsenenä ja toimi tämän jälkeen Tarton yliopiston sosiaalipolitiikan professorina. Hänet valittiin Euroopan parlamenttiin vuoden 2014 eurovaaleissa. Viron kuntavaaleissa lokakuussa 2017 Lauristin valittiin Tarton kaupunginvaltuustoon. Hän kertoi jättävänsä paikkansa Euroopan parlamentissa ja palaavansa Viroon. Valtuustotyön lisäksi Lauristin suunnitteli jatkavansa työtään Tarton yliopistossa. Lauristinin tilalle Euroopan parlamenttiin nousi sosiaalidemokraattien Ivari Padar. ==Teoksia== * ==Lähteet== == Aiheesta muualla == * Luokka:Tarton yliopiston professorit Luokka:Virolaiset professorit Luokka:Riigikogun jäsenet Luokka:Virolaiset europarlamentaarikot Luokka:Viron kommunistisen puolueen poliitikot Luokka:Viron Sosiaalidemokraattisen puolueen poliitikot Luokka:Viron puolueiden puheenjohtajat Luokka:Viron sosiaaliministerit Luokka:Vuonna 1940 syntyneet Luokka:Elävät henkilöt
Olli Salomies

Olli Ilmari Salomies (s. 12. helmikuuta 1951 Lontoo) on suomalainen antiikintutkija (filologi) ja emeritusprofessori. Hän toimi Helsingin yliopiston latinan kielen ja Rooman kirjallisuuden professorina 1993–2018 eläköitymiseensä saakka. Salomies valmistui ylioppilaaksi Helsingin normaalilyseosta vuonna 1970. Hän opiskeli Helsingin yliopistossa ja valmistui filosofian kandidaatiksi 1976, filosofian lisensiaatiksi 1984 ja väitteli tohtoriksi 1988. Vuosina 1981–1983 hän työskenteli latinan kielen lehtorina Tampereen yliopistossa. Salomies toimi myös Helsingin seudun kesäyliopiston latinan opettajana 1981–1989. Vuodet 1983–1984 hän oli vapaa tutkija, minkä jälkeen hän toimi Suomen Akatemian tutkimusassistenttina 1985–1989 ja nuorempana tutkijana 1989–1993. Salomies oli Suomen Ateenan-instituutin johtaja 1997–2000. Tutkimuksessaan Salomies on erikoistunut latinalaiseen epigrafiikkaan ja onomastiikkaan. Salomies on ollut vuodesta 2001 Suomalaisen Tiedeakatemian jäsen. Vuonna 2015 hänet kutsuttiin myös Academia Europæan jäseneksi. Salomiehen isä oli suurlähettiläs Martti Salomies ja isoisä arkkipiispa Ilmari Salomies. == Teoksia == * Die römischen Vornamen. Studien zur römischen Namengebung (väitöskirja), Helsinki 1987. * Repertorium nominum gentilium et cognominum Latinorum, Hildesheim - Zürich - New York 1988 (toinen tekijä: Heikki Solin). * Adoptive and Polyonymous Nomenclature in the Roman Empire, Helsinki 1992. * (Toimittanut) The Greek East in the Roman Context. Some Aspects. Proceedings of a Colloquium organised by the Finnish Institute at Athens, May 21 and 22, 1999, Athens 2001 == Lähteet == Luokka:Suomalaiset filologit Luokka:Helsingin yliopiston professorit Luokka:Suomalaiset antiikintutkijat Luokka:Vuonna 1951 syntyneet Luokka:Elävät henkilöt Luokka:Suomalaiset professorit
Martha Layne Collins

Martha Layne Collins (s. 7. joulukuuta 1936 Bagdad, Kentucky) on yhdysvaltalainen poliitikko. Hän kuuluu Yhdysvaltain demokraattiseen puolueeseen. Collins on valmistunut Kentuckyn yliopistosta. Hän toimi vuosina 1979–1983 Kentuckyn varakuvernöörinä ja sen jälkeen vuoteen 1987 osavaltion 56. kuvernöörinä.https://www.nga.org/governor/martha-layne-collins/ Häntä seurasi jälkimmäisessä virassa Wallace G. Wilkinson. == Lähteet == Luokka:Kentuckyn kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1936 syntyneet Luokka:Elävät henkilöt
Nellie Tayloe Ross

Nellie Tayloe Ross (29. marraskuuta 1876 – 19. joulukuuta 1977) oli yhdysvaltalainen demokraattisen puolueen poliitikko. Ross toimi vuosina 1925–1927 Wyomingin neljäntenätoista kuvernöörinä. Hän oli kaikkien aikojen ensimmäinen nainen, joka toimi Yhdysvalloissa osavaltion kuvernöörin virassa. Hän aloitti kuvernöörinä kaksi kuukautta miehensä, osavaltion kahdentenatoista kuvernöörinä vuodesta 1923 toimineen William B. Rossin kuoleman jälkeen. Kuvernööriaikansa jälkeen Nellie Tayloe Ross toimi vuosina 1933–1953 Yhdysvaltain rahapajan, United States Mintin johtajana, tässäkin virassa ensimmäisenä naisena. Ross eli 101-vuotiaaksi ja kuoli Washingtonissa joulukuussa 1977. == Lähteet == == Aiheesta muualla == Luokka:Wyomingin kuvernöörit Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1876 syntyneet Luokka:Vuonna 1977 kuolleet
Caitriona Murphy

Caitriona Murphy (s. 1987) on kanadalainen ääninäyttelijä. Hänen tunnetuin ääniroolinsa on Hilary sarjassa Beyblade V-Force ja Beyblade G-Revolution. == Aiheesta muualla == * CrystalAcids Luokka:Kanadalaiset ääninäyttelijät Luokka:Vuonna 1987 syntyneet Luokka:Elävät henkilöt
JK Vaprus Pärnu

JK Vaprus Pärnu on jalkapalloseura Pärnusta, Virosta. Seura on perustettu vuonna 1922, ja sen miesten edustusjoukkue pelaa Viron toiseksi korkeimmalla tasolla, eli Esiliigassa. Vuonna 2001 AS Levadia Pärnu voitti Esiliigan ja pääsi Viron ensimmäiselle sarjatasolle, Meistriliigaan. Seuraavana vuonna joukkue putosi Meistriliigasta ja yhdistyi JK Vaprus Pärnun kanssa ja kaikki AS Levadia Pärnun joukkueesta meni JK Vaprus Pärnulle. Vuonna 2003, kun joukkueen nimi oli JK Vaprus Pärnu, se sijoittui Esiliigassa seitsemänneksi ja putosi Viron kolmannelle sarjatasolle. Vuonna 2004 JK Vaprus Pärnu voitti kolmannen sarjatason ja pääsi takaisin Esiliigan. Vuonna 2005 se voitti heti ensimmäisellä kaudella Esiliigan ja nousi nousi Meistriliigan, missä oli ollut kaudella 2002. Vuonna 2006 JK Vaprus Pärnulla ei mennyt kovin hyvin kun se sijoittui Meistriliigassa seitsemänneksi. Kauden 2008 päätteeksi seura putosi takaisin Esiliigaan. == JK Vaprus Pärnun menestys kausittain == Kausi Sarjataso Sijoitus Maaliero Pisteet 2001* II 1 +28 52 2002* I 8 -77 8 2003 II 7 -29 22 2004 III 1 +136 76 2005 II 1 +53 84 2006 I 7 -37 34 2007 I 8 -61 25 2008 I 9 -84 17 2009 II 7 -13 39 2010 II 7 -21 37 2011** II 8 -8 35 *nimellä AS Levadia Pärnu **nimellä Pärnu Linnameeskond ==Aiheesta muualla== *Virallinen sivu *Tietoa joukkueesta Luokka:Pärnu Vaprus Pärnu
Oberlin

Oberlin voi tarkoittaa seuraavia: ==Maantiede== * Oberlin, Kansas, Yhdysvallat * Oberlin, Louisiana, Yhdysvallat * Oberlin, Ohio, Yhdysvallat ==Oppilaitokset== * Oberlin College, Oberlin, Ohio, Yhdysvallat * Oberlinin konservatorio, Oberlin, Ohio, Yhdysvallat ==Henkilönimenä== * Jérémie Jacques Oberlin (1735–1806), elsassilainen arkeologi ja filologi * Johann Friedrich Oberlin (1740–1826), elsassilainen pappi ja filantrooppi * Urs Oberlin (1919–2008), sveitsiläinen kirjailija Luokka:Luettelot henkilöistä sukunimen mukaan
Tatum O’Neal

Tatum Beatrice O’Neal (s. 5. marraskuuta 1963 Los Angeles, Kalifornia) on yhdysvaltalainen näyttelijä, joka muistetaan parhaiten 1970-luvun lapsitähtenä. Hän sai esikoisroolistaan vuoden 1973 elokuvassa Paperikuu parhaan naissivuosan Oscar-palkinnon historian nuorimpana palkittuna, vain kymmenvuotiaana. Elokuvassa yksi hänen vastanäyttelijöistään oli hänen isänsä Ryan O’Neal. Esikoisroolinsa jälkeen O’Neal näytteli pääosaa elokuvissa kuten Karhukopla (1976) (yhdessä mm. Walter Matthau'n kanssa), Yli esteiden (1978) (Christopher Plummerin ja Anthony Hopkinsin kanssa) ja Kullannuput (1980) (Kristy McNicholin kanssa) ja sivurooleja elokuvissa Viiden pennin leffa (1976, isänsä kanssa) ja Suhde (1980) Richard Burtonin kanssa. Vuosina 2006–2007 O’Neal esitti 63 jaksossa Blythe Hunteria saippuasarjassa Wicked Wicked Games. == Yksityiselämä == O’Nealilla oli läheinen suhde 1970-luvun lopulla Michael Jacksonin kanssa Se alkoi kun O'Neal oli 12 ja Jackson 17-vuotias. Hänet muistetaan myös vaiheikkaasta avioliitostaan tennispelaaja John McEnroen kanssa vuosina 1986–1992. Pariskunnalla on kolme yhteistä lasta. == Lähteet == Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1963 syntyneet Luokka:Elävät henkilöt
Lämpöliike

Lämpöliike on lämmöstä johtuvaa aineen osasten liikettä. Lämpöliike on sitä voimakkaampaa, mitä korkeampi on kappaleen lämpötilahttp://www02.oph.fi/etalukio/opiskelumodulit/fysiikka/fysiikka4/2/2.eri_olomuodot.html , 2. Eri olomuodot. Aine koostuu atomeista tai niiden yhdisteistä, molekyyleista. Kiinteässä aineessa aineosaset värähtelevät lämpöliikkeen takia lähes paikallaan. Kun lämpötila nousee, voimistuva lämpöliike rikkoo aineen kiderakenteen. Nesteessä atomit tai molekyylit liikkuvat vapaasti, mutta niiden välinen vetovoima yhä sitoo niitä. Kaasuuntuneessa aineessa lämpöliike on niin nopeaa, ettei atomien tai molekyylien keskinäisillä vetovoimilla ole olennaista merkitystä. Lämpöliike aiheuttaa muun muassa lämpölaajenemisen ja Brownin liikkeenä tunnetun ilmiön. Kaasun osasten lämpöliike noudattaa Maxwellin–Boltzmannin jakaumaa. == Katso myös == *Ideaalikaasu == Lähteet == Luokka:Termodynamiikka en:Thermal motion lv:Siltumkustība ru:Тепловое движение zh:热运动
CD Castellón

Club Deportivo Castellón on espanjalainen jalkapalloseura Castellónista Valencian alueelta. Seura perustettiin vuonna 1922, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. Espanjan pääsarjassa Primera Divisiónissa Castellón on pelannut yhteensä 11 kautta. Kaudella 1972–1973 seura sijoittui pääsarjan viidenneksi ja pelasi cup-kilpailu Copa del Reyn loppuottelussa, jonka Athletic Bilbao lopulta voitti maalein 2–0. Joukkueessa pelasi tuolloin Vicente del Bosque, joka myöhemmin loi menestyksekkään pelaaja- ja valmentajauran Real Madridissa. Edellisen kerran Castellón pelasi pääsarjassa kaudella 1990–1991. Castellónin värit ovat musta ja valkoinen. Seuran kotistadionina toimii 12 500 -paikkainen Nou Estadi Castalia. == Aiheesta muualla == * Club Deportivo Castellónin virallinen sivusto Castellon Luokka:Castellón
Kalle-Antti Suominen

Kalle-Antti Suominen (s. 1964) on suomalainen fyysikko. Hän on vuodesta 2000 lähtien toiminut Turun yliopiston fysiikan professorina. Suominen toimii tällä hetkellä Turun yliopiston vararehtorina.http://www.utuonline.fi/sisalto/ajankohtaista/pyykko_suominen_ja_reponen_vararehtoreiksi.html Työssään Suominen on tutkinut erityisesti atomien, molekyylien ja säteilyn vuorovaikutuksia kvanttimekaniikassa. Tutkimustyön lisäksi hän on kirjoittanut kymmeniä yleistajuisia lehtiartikkeleita ja kirja-arvosteluja. Suominen sai vuonna 2005 Suomalaisen Tiedeakatemian myöntämän Väisälän palkinnon. Vuonna 2007 hänet valittiin Suomen fyysikkoseuran puheenjohtajaksi. ==Lähteet== Luokka:Suomalaiset fyysikot Luokka:Turun yliopiston matemaattis- luonnontieteellisen tiedekunnan professorit Luokka:Vuonna 1964 syntyneet Luokka:Elävät henkilöt Luokka:Suomalaiset professorit
Shannon Perreault

Shannon Perreault on kanadalainen ääninäyttelijä ja apulaiseditori. Hänen ensimmäinen näytelmäroolinsa oli lyhytelokuvassa Password. == Filmografia == *Medabots (2001–2004) (ääni) *Beyblade (2003) (ääni) *Beyblade V-Force (2003–2004) (ääni) *Wilby Wonderful (2004) (ääni) *Beyblade: The Movie (2005) (ääni) *Rotting Hills (2005) (ääni) *Password (2006) ==Aiheesta muualla== * Shannon Perreault Anime News Networkissa Luokka:Kanadalaiset ääninäyttelijät Luokka:Syntymävuosi puuttuu Luokka:Elävät henkilöt
Frontier

Frontier voi tarkoittaa seuraavia: * Frontier Developments, David Brabenin pelitalo * Frontier: Elite II, avaruussimulaatiopeli * Frontier: First Encounters, seuraaja Frontier: Elite II:lle * Frontier, eksaluokan supertietokone * Frontier, Circlen albumi vuodelta 2013 == Anime == * Digimon Frontier, anime-sarja * Macross Frontier, anime-sarja == Televisio == * Frontier, vuoden 1955 televisiosarja * Frontier, vuoden 2016 televisiosarja.
Ted Cole

Ted Cole (s. 5. huhtikuuta 1971) on kanadalainen ääninäyttelijä, joka aloitti uransa näyttelijänä vuonna 1987. Sittemmin hän siirtyi ääninäyttelijäksi vuonna 1993 työskenneltyään enimmäkseen animen dubbaamisen parissa. ==Ura== Hän on esiintynyt televisiosarjoissa 1980-luvulta lähtien kuten Ihmemies MacGyver, Cold Squad, The Dead Zone ja Tähtiportti, joissa hänen roolit olivat usein cameon tapaisia. Ääninäyttelijäksi Cole päätyi 1990-luvulla tehtyään ensimmäisen ääniroolinsa vuonna 1993. Hän on tehnyt enimmäkseen dubbauksia animesarjoihin, kuten Ranma ½, Hamtaro, Dragon Ball ja Inuyasha. Cole on myös pitkänlinjan teatterinäyttelijä Kanadassa. ==Filmografia== ===Ääniroolit=== *Beyblade – Lee, Spencer *Beyblade G-Revolution – Lee, Spencer *Class of the Titans – Neil Star *Dragon Ball – Yamcha *Dragon Ball Z – Yamcha, Android 17, Jewel, Puipui *Hamtaro – Boss *Inuyasha – Kuranosuke Takeda *Kidō senshi Gundam – Wakkein *Mobile Suit Gundam SEED – Ray Yuki, Yuri Amalfi *Mobile Suit Gundam SEED Destiny – Gilbert Durandal *Ranma ½ – Tatewaki Kuno *Super He-Man – Spinwit, Slushead, Karatti, Staghorn, Gleep *Transformers: Cybertron – Sideways *X-Men: Evolution – Mr. Spears ===Televisiosarjat=== *Ihmemies MacGyver (1987) *Sliders (1995–1996) *Salaiset kansiot (1998) *The Sentinel (1998) *Millennium (1998–1999) *Äärirajoilla (2000) *Cold Squad (2000, 2005) *Tähtiportti (2001) ==Aiheesta muualla== * CrystalAcids * Anime News Network * TV.com * Voice Chasers Luokka:Kanadalaiset ääninäyttelijät Luokka:Vuonna 1971 syntyneet Luokka:Elävät henkilöt
Veikko Anttonen

Veikko Kalevi Anttonen (s. 22. elokuuta 1948 Nousiainen) on suomalainen uskontotieteilijä. Hän on toiminut vuodesta 1998 lähtien uskontotieteen professorina Turun yliopistossa. Anttonen kirjoitti ylioppilaaksi vuonna 1970. Hän valmistui humanististen tieteiden kandidaatiksi 1977, filosofian kandidaatiksi 1980 ja lisensiaatiksi 1986 Helsingin yliopistosta. Anttonen väitteli tohtoriksi vuonna 1996. Anttonen on julkaissut yli 140 tieteellistä artikkelia. Julkaisut ovat käsitelleet muun muassa uskontotieteen oppihistoriaa sekä pyhää tarkoittavien sanojen kieli- ja uskontohistoriaa, erityisesti kansanomaista asioiden pyhäksi luokittamista. Vuonna 2011 Anttonen valittiin Suomalaisen Tiedeakatemian jäseneksi. == Teoksia == * * * == Lähteet == Luokka:Turun yliopiston professorit Luokka:Suomalaiset uskontotieteilijät Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Ksanthos ja Balios

Ksanthos (, "vaalea") ja Balios (, "läikikäs") olivat kreikkalaisessa mytologiassa kaksi kuolematonta hevosta, jotka olivat harpyija Podargen ja länsituuli Zefyroksen jälkeläisiä. Poseidon antoi hevoset Fthian kuningas Peleukselle häälahjaksi, kun tämä nai meri-nymfi Thetiksen. Peleus antoi hevoset myöhemmin pojalleen Akhilleukselle, joka valjasti ne vetämään vaunujaan Troijan sodan aikana. Hevosten kerrotaan seisseen erossa taistelusta ja itkeneen, kun ne kuulivat ohjastajansa Patrokloksen saaneen surmansa.Homeros, Ilias 17.424 (engl. käännös) Automedon mainitsee myöhemmin, että ainoastaan Patroklos oli pystyvä ja kelvollinen ohjastamaan näitä hevosia.Homeros, Ilias 17.473 (engl. käännös) Akhilleuksen syyttäessä hevosia siitä, että ne jättivät Patrokloksen makaamaan jälkeensä taistelukentälle, eivätkä tuoneet häntä takaisin, Hera antoi Ksanthokselle kyvyn puhua. Tämä puolustautui, ettei Patrokloksen surman syynä suinkaan ollut hevosten hitaus tai varomattomuus, vaan että itse Apollon tappoi heidän ohjastajansa. Samalla Ksanthos tuli kertoneeksi, että ne pitävät isäntänsä turvassa tällä kertaa, mutta että tämän kuolema olisi lähellä. Tämän jälkeen erinyit lopettivat hevosen puhekyvyn kokonaan.Homeros, Ilias 19.401 (engl. käännös) ==Lähteet== Luokka:Kreikkalainen mytologia Luokka:Kuvitteelliset hevoset
Scandlines

Scandlines on saksalais-tanskalainen varustamo. Varustamon laivat liikennöivät pääasiassa eteläisellä Itämerellä. Yhtiön pääkonttori sijaitsee Rostockissa. Varustamo on perustettu vuonna 1998 tanskalaisen Scandlines A/S:n ja saksalaisen Deutsche Fährgesellschaft Ostsee mbH:n (DFO) yhdistyttyä. Yhtiön omistavat Tanskan valtio (50 %) ja Deutsche Bahn (50 %). Yhtiö operoi matkustaja- ja rahtialuksilla Tanskan, Saksan, Ruotsin, Suomen ja Baltian maiden välillä. Stena Line on omistanut vuodesta 2000 ruotsalaisen Scandlines AB:n ja on siten neljän ruotsalaissatamista liikennöivän lauttalinjan osaomistaja. Vuonna 2006 Scandlines ilmoitti etsivänsä ostajaa, ja yksi varteenotettava ehdokas on juuri Stena Line. ==Reitit ja alukset== thumb|M/S Scottish Viking liikennöi Ventspilsin ja Ruotsin Nynäshamnin välillä. ===Nykyiset reitit ja alukset=== *Rostock–Gedser **M/S Kronprins Frederik **M/S Berlin ( valmistunut vuonna 2016) *Rodby–Puttgarden **M/S Prins Richard **M/S Prinsesse Benedikte **M/S Schleswig-Holstein **M/S Deutschland **M/S Holger Danske *Helsingør–Helsingborg **M/S Aurora af Helsingborg **M/S Tycho Brahe **M/S Hamlet **M/S Mercandia IV Helsingør–Helsingborg-reittiä liikennöidään yhteistyössä Stena Linen ja HH-Ferries-yhtiön kanssa. ===Entiset linjat ja alukset=== *Bøjden–Fynshav **M/S Thor Sydfyen *Esbjerg–Fanø **M/S Fenja **M/S Menja *Gedser–Rostock **M/S Rostock *Spodsbjerg–Tårs **M/S Frigg Sydfyen **M/S Odin Sydfyen **M/S Spodsbjerg *Trelleborg–Rostock **M/S Skåne **M/S Mecklenburg-Vorpommern *Trelleborg–Sassnitz **M/S Trelleborg **M/S Sassnitz *Trelleborg–Travemünde **M/S Götaland *Rostock–Hanko **M/S Aurora **M/S Merchant *Travemünde–Ventspils **M/S Watling Street *Travemünde–Liepāja **M/S Ask **M/S Urd *Nynäshamn–Ventspils **M/S Scottish Viking == Aiheesta muualla == *Scandlines *
Ksanthos

Ksanthos (, ”vaalea”; ) viittaa seuraaviin asioihin: == Kreikkalainen mytologia == * Ksanthos, jumalten jokijumala Skamandroksesta käyttämä nimi * Ksanthos, toinen Akhilleuksen hevosista == Historialliset henkilöt == * Ksanthos, 400-luvulla eaa. vaikuttanut lyydialainen logografi == Maantiede == * Ksanthos, muinainen kaupunki Lyykiassa